Арнолд Шварценегер
Арнолд Алоис Шварценегер () е австрийски и американски бивш професионален културист, актьор , режисьор, предприемач, инвеститор и политик. Той е от поколението филмови герои, които въплъщават типичния филмов екшън герой, също като Силвестър Сталоун, Долф Лундгрен, Брус Уилис, Чък Норис, Стивън Сегал, Уесли Снайпс, Жан-Клод Ван Дам и Чарлс Бронсън.

Той е губернатор на щата Калифорния в периода 2003 – 2011 г. От 1987 г. има звезда на Холивудската алея на славата.

Биография 
Арнолд Шварценегер е роден на 30 юли 1947 г. в град Тал, Австрия, в семейството на Аурелия Шварценегер и Густав Шварценегер, полицейски началник. От ранна възраст той проявява силен интерес към добрата физическата форма и културизма. Емигрира в Съединените щати през 1968 г. когато е на 21 години.
Печели наградата „Мистър Вселена“ през 1967 г. – на 20-годишна възраст, а впоследствие 7 пъти „Мистър Олимпия“. Оставя важна следа в историята на културизма. Автор е на няколко книги и многобройни статии за този спорт. В ранните си години спечелва широка популярност като успешен културист, а по-късно и като успешна филмова екшън звезда от Холивуд. Като културист носи прякора Австрийски дъб, а в политиката е наричан и Калифорнатор (по аналогия с героя от „Терминатор“).

Като кандидат на Републиканската партия е избран за губернатор на щата Калифорния след предсрочни избори на 7 октомври 2003 г. с мандат до 8 януари 2007 г. На редовните избори на 7 ноември 2006 г., Арнолд е преизбран за губернатор на Калифорния.

Арнолд Шварценегер е женен за телевизионната журналистка Мария Шрайвър в продължение на 25 години и двамата имат четири деца. През 2011 г. става ясно, че преди 14 години Шварценегер е бил замесен в извънбрачна връзка със своя служителка, от която има син. Това води до раздялата на Шварценегер и Шрайвър, като Шрайвър подава молба за развод. По-късно Мария споделя, че все пак е имало възможност и да не се стигне до развод.

Филмова кариера 
Може би най-известният му филм е Терминатор, наред с други филми като Хищникът, Терминатор 2: Страшният съд, Терминатор 3: Бунт на машините, Терминатор: Генисис, Истински лъжи, Ченге в детската градина, Зов за завръщане, Джуниър, Коледата невъзможна и холивудския му пробив Конан варварина.

Филми

Телевизия

Реклами

Музикални клипове

Саундтрак изяви

Видеоигри

Библиография

Източници

Външни препратки 

 
 

Американски актьори и актриси
Американски културисти
Австрийски актьори и актриси
Американски автобиографи
Губернатори на Калифорния
Австрийски спортисти
Австрийски автобиографи
Носители на Златен глобус
Носители на награда Еми
Носители на награда „Сатурн“
Австрийци в САЩ
Щирия